**ЎЗБЕКИСТОН РЕСПУБЛИКАСИ ИҚТИСОДИЙ ТАРАҚҚИЁТ ВА КАМБАҒАЛЛИКНИ ҚИСҚАРТИРИШ ВАЗИРЛИГИ**

**БИЗНЕС ВА ТАДБИРКОРЛИК ОЛИЙ МАКТАБИ**

**Халқаро илмий-амалий онлайн конференция**

**АХБОРОТ ХАТИ**

Ўзбекистон Республикаси Вазирлар Маҳкамасининг 2020 йил   
7 февралдаги 56-Ф-сонли Фармойиши ижросини таъминлаш мақсадида Ўзбекистон Республикаси **2020 йилнинг 24 декабрь куни** Иқтисодий тараққиёт ва камбағалликни қисқартириш вазирлиги ҳузуридаги Бизнес ва тадбиркорлик олий мактабида **“Рақамли иқтисодиёт Ўзбекистонда ривожлантириш истиқболлари ва жаҳон амалиёти”** мавзусидаги халқаро илмий-амалий онлайн конференция ташкиллаштирилмоқда.

**Илмий-амалий конференцияда муҳокама қилинадиган мавзулар:**

1-шўъба. Рақамли иқтисодиёт шароитида корпоратив бошқарув: жорий ҳолати ва ривожланиш истиқболлари.

2-шўъба. Саноат 4.0 инқилоби шароитида рақамли бизнес стратегиялари ва моделлари.

3-шўъба. Бизнес ва тадбикорликнинг рақамли кўникмаларини ривожлантириш ва камбағалликни қисқартиришнинг устувор йўналишлари.

4-шўъба. Рақамли трасформациялашув шароитида электрон тижорат ва рақамли маркетинг.

5-шўъба. Лойиҳа бошқарувига рақамли технологияларни жорий этиш йўллари.

**Илмий-амалий конференция тили:** ўзбек, инглиз ва рус тиллари.

**Конференция ташкилотчилари:** Ўзбекистон Республикаси Иқтисодий тараққиёт ва камбағалликни қисқартириш вазирлиги, Бизнес ва тадбиркорлик олий мактаби.

**Ҳамкорлар:** Handong global university, Gachon University, Solbridge University, European School of Business & Management (ESMT), Жаҳон банки, БМТТД ва бошқалар.

Тезисларни **2020 йилнинг** **14 декабргача conference@rgsbm.uz** электрон адресга юборишингиз мумкин.

Тақдим этилган ахборот аниқлиги учун муаллиф(лар) шахсан жавобгардир. Тезис матни таҳрир қилинган ва расмийлаштиришнинг техник талабларга қатъий мос келиши керак. Илмийлик ва техник расмийлаштириш талабларига жавоб бермайдиган, шунингдек, плагиатга асосланган мақолалар кўриб чиқилмайди. Конференция якунлари бўйича конфенция материаллари тўплами чоп этилиши режалаштирилган.

**Илмий маъруза тезисларини расмийлаштиришга қўйилган техник талаблар:**

* мақола ҳажми: тезис матни **3-5 бетдан** ошмаслиги керак;
* матн муҳаррири – Ms Word;
* варақ формати – А4 ўлчовли, китоб шакли, матннинг ҳар бир томонидан – 20 мм;
* шрифт: гарнитура – Times New Roman, 14 кегль катталигида;
* хат боши – 1,0 см, қатор оралиғи – 1 интервалда;
* тезис юқори қисмида мавзу бош ҳарфларда ёзилади, бир қатордан кейин ўнг томонда муаллиф маълумотлари кўрсатилади. Бир қатордан кейин тезиснинг асосий матни берилади;
* жадвал ва графиклар Ms Excel форматида; расм ва схемалар Ms Word форматида; формулалар Ms Equation муҳарририда;
* барча жадвал, график, расм ва схемаларнинг манбаси ва изоҳи келтирилиши шарт;
* фойдаланилган адабиётлар матнда ҳар бир саҳифа остида ҳавола кўринишида келтирилади.
* файл муаллифнинг фамилияси ва исми билан номланади.

**Ташкилий қўмита манзили:** Тошкент шаҳар, Миробод тумани, Миробод кўчаси, 25 уй.

Тел.: (99871) 239-03-05, 239-03-02, 239-03-17. Батафсил маълумот **conf.rgsbm.uz** веб-саҳифасида берилган.

**Тақдим этиладиган тезисларни мазмуни ва таркибига қуйилган талаблар**

Тезис таркиби қуйидагиларни ўз ичига олиши керак:

* **Тезис номи (сарлавҳаси);**
* **Муаллиф ҳақида қисқача маълумот;**
* **Асосий мазмуни:**
  + - * + ***Кириш (мавзунинг долзарблиги ва зарурияти);***
        + ***Асосий қисм;***
        + ***Хулоса ва таклифлар;***
* **Фойдаланилган адабиётлар *(матнда ҳар бир саҳифа остида ҳавола шаклида).***

**Тезиснинг сарлавҳаси** мазмунан конференция мавзуси ёки унинг шўъба йўналишлари мавзусидан келиб чиққан ҳолда олиб борилган илмий-тадқиқот натижаларини қисқа ва аниқ шаклда умумлаштириши керак.

**Тезис муаллифи** ҳақидаги маълумотда муаллифнинг фамилияси, исми ва шарифи, илмий даража ва унвони, иш жойи, лавозими (магистрант ва докторантларлар учун: таълим муассасаси, курси, мутахассисилиги), электрон почта манзили ва мулоқот телефонлари кўрсатилади.

**Тезиснинг асосий мазмуни унинг қисмларининг маълум бир кетма-кетликда ифодаланишидир:**

**Кириш**: тезиснинг кириш қисмида муаллиф олиб борилган тадқиқотнинг долзарблиги, зарурияти, вазифалари, предмети ва босқичларини ифодалаши билан бирга, тадқиқот олдидаги муаммонинг баёни, унинг келиб чиқиш сабаблари ва ўрганишнинг методологик асосларини аниқ ёритиб бериши лозим. Ўрганилган адабиётларни ёритиш ишда бошқа муаллифларнинг меҳнатини ўзлаштириш белгилари йўқлигига ишонч ҳосил қилиш имкониятини беради. Ҳар қандай илмий изланиш тадқиқотчиларнинг илгари шу мавзуда амалга оширган тадқиқотларига асосланади, шу боис маълумот олинган манбаларга ҳаволалар келтириш лозим.

**Асосий қисм**: мавзунинг асосий моҳияти ва аҳамияти мантиқий кетма-кетликда ёритилиб, адабиёт манбаларининг мустақил ўрганилиши ва тадқиқ этилиши орқали ўрганилаётган ҳамда тадқиқ этилаётган масалалар юзасидан таҳлилий маълумотлар, фикр-мулоҳазалар ва ғоялар берилади. Амалга оширилган тадқиқот натижалари расм, схема, жадвал, диаграмма ва бошқа шаклларда асосий матнга илова кўринишида берилиши мумкин.

**Хулоса ва таклифлар**: тезис сўнггида унинг қисмларида тақдим этилган материалларни таҳлил қилиш натижалари бўйича чиқарилган хулосалар, прогнозлар ёки таклиф ва тавсиялар умумлаштирилган ҳолда берилади. Тезиснинг мазкур қисмида муаллифлар ўзларининг тажрибалари, билимлари ва илмий салоҳиятларидан келиб чиққан ҳолда олинган натижалар бўйича тушунтириш ва шарҳлар беришлари мумкин.